ai4bharat/Pralekha huggingface dataset:
ரசாயனம் மற்றும் உரங்கள் அமைச்சகம்
கோவிட் 19 சிகிச்சைக்கான முக்கிய மருத்துவ சாதனங்களின் விலை உயர்வுகளை என்.பி.ஏ.ஏ. கண்காணித்து வருகிறது
கோவிட் 19 நோய்த்தொற்று சூழ்நிலையில், நாட்டில் இந்த நோயைக் கையாள்வதற்கான முக்கிய மருத்துவச் சாதனங்கள் கிடைக்கச் செய்வதை உறுதி செய்ய மத்திய அரசு கடுமையான முயற்சிகளை எடுத்து வருகிறது. அதற்குத் தேவைப்படும் முக்கிய மருத்துவ சாதனங்களின் பட்டியலை சுகாதாரம், குடும்ப நல அமைச்சகம் அடையாளம் கண்டுள்ளது. நாட்டில் இந்த சாதனங்கள் கிடைப்பதை உறுதி செய்ய நடவடிக்கை எடுக்குமாறு தேசிய பார்மசூட்டிகல் விலைநிர்ணய ஆணையத்தை  இந்த அமைச்சகம் வலியுறுத்தியுள்ளது.
நுகர்வோருக்கு கட்டுப்படியாகும் விலைகளில், உயிர்காக்கும் மருந்துகள் / மருத்துவ சாதனங்கள் கிடைக்கச் செய்வதில் அரசு உறுதியாக இருக்கிறது. மருத்துவ சாதனங்கள் அனைத்தும் ரசாயன மருந்துகள் என்ற பட்டியலில் கொண்டு வரப்பட்டு, ரசாயன மருந்துகள், அழகுசாதனப் பொருள்கள் சட்டம் 1940 மற்றும் ரசாயன மருந்துகள் விலைகள் , 2013-இன் கீழ் 2020 ஏப்ரல் 1 ஆம் தேதியில் இருந்து கொண்டு வரப்பட்டுள்ளன. முக்கிய மருத்துவ சாதனங்களின் விலை உயர்வைக் கட்டுக்குள் வைப்பதற்காக, DPCO, 2013-ன் கீழ் அளிக்கப்பட்டுள்ள அதிகாரங்களின் கீழ், உற்பத்தியாளர்கள் / இறக்குமதியாளர்களிடம் இருந்து  நாடித் துடிப்பறியும் ஆக்சிமீட்டர் மற்றும்  ஆக்சிஜன் கான்சென்ட்ரேட்டர் ஆகியவற்றின் விலைகள் குறித்த விவரங்களை அளிக்குமாறு என்.பி.பி.ஏ. கேட்டுக்கொண்டுள்ளது. 2020 ஏப்ரல் 1 ஆம் தேதியில் இருந்த விலையில் இருந்து ஆண்டுக்கு 10 சதவீதத்துக்கும் மிகாத அளவுக்கு மட்டுமே விலை உயர்வு இருக்க வேண்டும் என்பதை உறுதி செய்ய இந்த நடவடிக்கை எடுக்கப்பட்டுள்ளது.
மருத்துவ சாதனங்கள் உற்பத்தியாளர் சங்கங்கள் மற்றும் மக்கள் சபைக் குழு ஆகியவற்றுடன் தொடர்புடைய துறையினருக்கான கலந்தாலோசனைக் கூட்டம் 2020 ஜூலை 1 ஆம் தேதி என்.பி.பி.ஏ.-வில் நடத்தப்பட்டது. முக்கிய மருத்துவ சாதனங்களின் உற்பத்தியாளர்கள் / இறக்குமதியாளர்கள், நாட்டில் அந்த சாதனங்கள் போதிய அளவு கிடைக்கச் செய்வதை உறுதிப்படுத்த வேண்டும் என்று கூட்டத்தில் வலியுறுத்தப்பட்டது. அனைத்து மருத்துவச் சாதனங்களும் 2020 ஏப்ரல் 1 ஆம் தேதியில் இருந்து DPCO, 2013 -இன் கீழான விலைகள் ஒழுங்குமுறைகளின் கீழ் வந்திருப்பதாகவும் கூட்டத்தில் தெரிவிக்கப்பட்டது. அதன்படி பத்தி 20-இல் குறிப்பிட்டுள்ளவாறு மருத்துவ சாதனங்களின் விலைகள் கண்காணிக்கப்படும் என்றும் குறிப்பிடப்பட்டது. இது ``வழக்கமான வியாபாரத்துக்கு"' உகந்த நேரம் கிடையாது என்றும், மக்களின் ஆரோக்கியம் அவசரநிலைத் தேவையில் இருக்கும் போது இலாபம் சம்பாதிப்பதற்கான காலமாக இதைக் கருத்தக் கூடாது என்றும் என்.பி.பி.ஏ. தலைவர் வலியுறுத்தினார். இப்போதுள்ள சூழ்நிலையில், முக்கியமான மருத்துவச் சாதனங்களின் சில்லரை விலைகளை குறைக்க மருத்துவச் சாதனங்கள் உற்பத்தியாளர் சங்கங்களுக்குக் கோரிக்கை விடுக்கப்பட்டது. என்-95 முகக்கவச உறைகள் தயாரிப்பாளர்கள் / இறக்குமதியாளர்கள் செய்ததைப் போல இந்தத் துறையினரும் செய்யவேண்டும் என்று வலியுறுத்தப்பட்டது.
புவி அறிவியல் அமைச்சகம்
தெற்கு ஒடிசா, வடக்கு ஆந்திரபிரதேச கடலோரப் பகுதிகளுக்கு இந்திய வானிலை ஆய்வுத்துறை வெளியிட்டுள்ள புயல் எச்சரிக்கை
வங்கக் கடலின் மேற்கு மத்திய பகுதியில் ஏற்பட்டுள்ள தீவிர காற்றழுத்த தாழ்வு நிலை இன்று  நண்பகல் வாக்கில் ஆந்திரபிரதேசத்தின் கலிங்கப்பட்டினத்திற்கு கிழக்கு தென்கிழக்கே 290 கிலோ மீட்டர் தொலைவிலும், ஒடிசா மாநிலம் கோபால்பூர் தென்கிழக்கே 270 கிலோ மீட்டர் தொலைவிலும் மையம் கொண்டுள்ளது.
இது அடுத்த 12 மணி நேரத்தில் புயல் காற்றாக தீவிரமடைந்து மேற்கு, வடமேற்கு திசையில் நகர்ந்து இன்று நள்ளிரவு தெற்கு ஒடிசா, வடக்கு ஆந்திரபிரதேச கடலோரப் பகுதியில் கோபால்பூருக்கு அருகே கரையைக் கடக்கும் என்று இந்திய வானிலை ஆய்வுத் துறை தெரிவித்துள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஜம்மு காஷ்மீரில் ஜோசிலா சுரங்கப்பாதை பணியை மத்திய அமைச்சர் திரு. நிதின் கட்கரி நாளை தொடங்கி வைக்கிறார்
ஜம்மு காஷ்மீரில் உள்ள ஜோசிலா சுரங்கப்பாதை தோண்டும் பணியை மத்திய சாலை போக்குவரத்து மற்றும் நெடுஞ்சாலைத்துறை அமைச்சர் திரு. நிதின் கட்கரி நாளை தொடங்கி வைக்கிறார்.
இந்த சுரங்கப்பாதை ஸ்ரீநகர் மற்றும் லே இடையே தேசிய நெடுஞ்சாலை எண் -1-ல் எல்லா பருவ நிலையிலும் செல்லக்கூடிய போக்குவரத்தை ஏற்படுத்தும் மற்றும் ஜம்மு காஷ்மீர், லடாக் யூனியன் பிரதேசங்கள் இடையே பொருளாதார வளர்ச்சி, சமூக-கலாச்சார ஒருங்கிணைப்பை மேம்படுத்தும். ஜோஜிலா கணவாய்க்கு கீழ் 3000 மீட்டருக்கு கீழ் 14.15 கி.மீ தூரத்துக்கு இந்த சுரங்கப்பாதை அமைக்கப்படுகிறது. தற்போது இப்பகுதியில் உள்ள தேசிய நெடுங்சாலை 1-ல் ஸ்ரீநகர் மற்றும் லே இடையே ஆண்டுக்கு 6 மாதங்கள் மட்டுமே போக்குவரத்து நடக்கும். மீத 6 மாதங்களுக்கு பனி படர்ந்து போக்குவரத்து துண்டிக்கப்படும். உலகிலேயே மிக அபாயகரமான சாலையில் இதுவும் ஒன்று.
இங்கு சுரங்கப் பாதை அமைப்பதற்கான திட்டத்தை எல்லைகள் ரோடு அமைப்பு, கடந்த 2013ம் ஆண்டு தயாரித்தது. இதற்கான டெண்டர் முயற்சிகள் 4 முறை தோல்வியடைந்தன. இறுதியில் இதற்கான டெண்டர், ஐடிஎன்எல்  நிறுவனத்திடம் வழங்கப்பட்டது. இத்திட்டத்துக்கு கடந்த 2018ம் ஆண்டில் பிரதமர் திரு. நரேந்திர மோடி அடிக்கல் நாட்டினார். ஐஎல் மற்றும் எப்எஸ் நிறுவனவத்தின் நிதி நெருக்கடி பிரச்னை காரணமாக இத்திட்டம் தடைபட்டது. இதனால் இந்த ஒப்பந்தம் கடந்தாண்டு ரத்து செய்யப்பட்டது.
அதன்பின், இதற்கான திட்டத்தை மத்தியமைச்சர் திரு.நிதின் கட்கரி கடந்த பிப்ரவரி மாதம் மறு ஆய்வு செய்தார். இத்திட்டம் மத்திய சாலை போக்குவரத்து துறை தலைமை இயக்கனர் ஐ.கே. பாண்டே தலைமையிலான நிபுணர் குழுவிடம் ஒப்படைக்கப்பட்டது. சுரங்கப்பாதை நிபுணர்களுடன் ஆலோசித்து தாக்கல் செய்யப்பபட்ட அறிக்கைக்கு கடந்த மே மாதம் மத்திய அமைச்சர் திரு.நிதின் கட்கரி ஒப்புதல் வழங்கினார்.
இதையடுத்து இந்த சுரங்கப் பணியை மெகா இன்ஜினியரிங் என்ற நிறுவனம் டெண்டர் எடுத்துள்ளது. ரூ. 4509. 50 கோடி மதிப்பில் இந்த பணி டெண்டர் எடுக்கப்பட்டுள்ளது. இந்த சுரங்கப் பாதை தோண்டும் பணியை மத்தியமைச்சர் திரு. நிதின் கட்கரி நாளை தொடங்கி வைக்கிறார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1664292
பிரதமர் அலுவலகம்
சுதந்திரப் போராட்ட வீரர் சாவர்க்கரின் பிறந்த தினத்துக்கு பிரதமர் திரு.நரேந்திர மோடி அஞ்சலி
இது தொடர்பாக பிரதமர் திரு.நரேந்திர மோடி தமது டிவிட்டரில் வெளியிட்டுள்ள செய்தியில், சுதந்திரப்போராட்ட வீரர் வீர் சாவர்க்கருக்கு அஞ்சலிகள், சுதந்திரப் போராட்டத்தின் சிறந்த போராளி, உணர்ச்சிமிக்க தேசபக்தர் வீர் சாவர்க்கர் எனக் குறிப்பிட்டுள்ளார்.
அறிவியல் மற்றும் தொழில்நுட்பத்துறை
நரம்புகளின் ஆழத்தில் ரத்தம் உறைதலை தடுக்கும் கருவி உள்நாட்டிலேயே உருவாக்கப்பட்டுள்ளது, இதன் மூலம் உயிருக்கு ஆபத்தான நிலைமைகளை குறைவான செலவில் எதிர்கொள்ளலாம்
இந்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் தன்னாட்சி பெற்ற அமைப்பான திருவனந்தபுரத்தில் உள்ள ஸ்ரீ சித்திர திருநாள் மருத்துவ அறிவியல் மற்றும் ஆராய்ச்சி நிறுவனத்தின் குழு ஒன்று நரம்புகளின் ஆழத்தில் ரத்தம் உறைதலை தடுக்கும் கருவியை உள்நாட்டிலேயே உருவாக்கியுள்ளது.
இதன் மூலம் உயிருக்கு ஆபத்தான நிலைமைகளை குறைவான செலவில் எதிர்கொள்ளலாம். நரம்புகளின் ஆழத்தில், வழக்கமாக கால்களில், ஏற்படும் ரத்த உறைதல் உயிருக்கே ஆபத்து விளைவிக்கக் கூடியதாகும்.
நீண்ட நாட்களாக நடக்க முடியாமல் இருக்கும் நோயாளிகள், படுக்கையிலேயே இருப்பவர்கள், அறுவை சிகிச்சைக்கு பின் நடக்க முடியாமல் இருப்பவர்கள், கால் முடக்கத்தால் அவதிப்படுபவர்கள், வலி, வீக்கம் மற்றும் இதர பாதிப்புகளை உடையவர்களுக்கு இந்த கருவி நிவாரணமளிக்கும்.
திரு ஜிதின் கிருஷ்ணன், திரு பிஜு பெஞ்சமின் மற்றும் திரு கொருத்து பி வர்கீஸ் ஆகியோர் அடங்கிய ஸ்ரீ சித்திர திருநாள் மருத்துவ அறிவியல் மற்றும் ஆராய்ச்சி நிறுவனத்தின் பொறியியல் வல்லுநர்கள் குழு இந்தக் கருவியை உருவாக்கி உள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1653753
(Visitor Counter : 106
பிரதமர் அலுவலகம்
தேசிய நல்லாசிரியர் விருதுக்கு தேர்ந்தெடுக்கப்பட்டவர்களுடன் பிரதமர் கலந்துரையாடினார்
ஆசிரியர்கள் தினம் நாளை  கொண்டாடப்படுவதை முன்னிட்டு, தேசிய நல்லாசிரியர் விருதுபெறவுள்ள ஆசிரியர்களை பிரதமர் திரு நரேந்திர மோடி, இன்று  புதுதில்லியில் லோக் கல்யாண் மார்கில் உள்ள தமது இல்லத்தில் சந்தித்து கலந்துரையாடினார். இந்த நிகழ்ச்சியின்போது, மத்திய மனித வள மேம்பாட்டுத்துறை அமைச்சர் திரு பிரகாஷ் ஜவடேகரும் உடனிருந்தார்.
நாட்டில் கல்வியின் தரத்தை மேம்படுத்துவதற்கு, விருது பெறும் ஆசிரியர்கள் ஆற்றிய பணிகளுக்காக அவர்களுக்கு பிரதமர் வாழ்த்து தெரிவித்தார். கல்விப் பணியில் அவர்கள் காட்டிய அர்ப்பணிப்பு உணர்வுக்கும், அதனையே வாழ்க்கையின் தாரக மந்திரமாக ஆக்கியதற்கும் பிரதமர் பாராட்டுத் தெரிவித்தார். ஒரு ஆசிரியர் தனது வாழ்நாள் முழுவதும் ஆசிரியராகவே பணியாற்றுவதாகவும் பிரதமர் குறிப்பிட்டார்.
நல்லாசிரியர் விருது பெறும் ஆசிரியர்கள், சமுதாயத்தைத் திரட்டி பள்ளிக்கூட வளர்ச்சியில் தங்களையும் ஒரு ஒருங்கிணைந்த பகுதியாக மாற்றிக் கொள்ளுமாறும் இந்த கலந்துரையாடலின்போது பிரதமர் கேட்டுக் கொண்டார். மாணவர்களிடம் ஒளிந்திருக்கும் ஆற்றலை வெளிக்கொணர்ந்து, குறிப்பாக ஏழை மற்றும் கிராமப்புற மாணவர்களின் திறனை வெளிக்கொணர்வதில் ஆசிரியர்களின் பங்கு மகத்தானது என்றும் பிரதமர் தெரிவித்தார்.
ஆசிரியர்களுக்கும் மாணவர்களுக்கும் இடையே காணப்படும் இடைவெளியை அகற்ற கல்வியாளர்கள் பாடுபட வேண்டும் என கேட்டுக் கொண்ட பிரதமர், இதன் மூலம், மாணவர்கள் தங்களது வாழ்நாள் முழுவதும் ஆசிரியர்களை மனதில் நிலைத்திருக்கச் செய்வார்கள் என்றும் குறிப்பிட்டார். பள்ளிக்கூடங்கள் மற்றும் அதன் சுற்றுப்புற பகுதிகளை டிஜிட்டல் மயமாக்க ஆசிரியர்கள் பாடுபடுமாறும் பிரதமர் உற்சாகப்படுத்தினார்.
இந்த கலந்துரையாடலின்போது, ஆசிரியர்கள் தாங்கள் பணியாற்றிய பள்ளிக்கூடங்களை, உயர் சிறப்பு வாய்ந்த கல்வி நிறுவனங்களாக மாற்ற மேற்கொண்ட முயற்சிகளைப் பிரதமரிடம் எடுத்துரைத்தனர். நல்லாசிரியர் விருதுக்கான விண்ணப்பங்களை ஆன்லைன் மயமாக்கியதற்கும் டிஜிட்டல் இந்தியா போன்ற திட்டங்களைக் கொண்டு வந்து, நாடு முழுவதும் பள்ளிக் கல்வியில் பெரும் மாற்றத்தை ஏற்படுத்தியதற்காகவும் பிரதமருக்கு நன்றி தெரிவித்தனர்.
தேசிய நல்லாசிரியர் விருதுக்கான தேர்வு நடைமுறைகளை மத்திய, மனித வள மேம்பாட்டுத்துறை இந்த ஆண்டு மாற்றி அமைத்துள்ளது. இந்த புதிய திட்டத்தின்படி ஆசிரியர்கள் தாங்களே தங்களது பெயரை விருது பெற விண்ணப்பிக்க வழிவகை செய்திருப்பது, தேசிய விருது பெறும் நடைமுறையில் அண்மையில் மேற்கொள்ளப்பட்ட பெரும் மாற்றமாகவும் புதிய கண்டுபிடிப்புகளுக்கு ஊக்கமளிப்பதாகவும் அமைந்துள்ளது. இந்த புதிய திட்டம் வெளிப்படையான, நியாயமான மற்றும் சிறப்பான பணிகளை கவுரவிப்பதாக அமையும்.
நிதி அமைச்சகம்
ஏற்றுமதி இறக்குமதி தொடர்பான வெளிநாட்டு நாணயங்களுக்கான செலாவணி விகிதம் பற்றிய அறிக்கை வெளியீடு.
இறக்குமதி, ஏற்றுமதி சரக்குகள் மீதான அந்நியச் செலாவணி குறித்து மத்திய மறைமுக வரிகள் மற்றும் சுங்க வரிகள் வாரியம் அறிவித்துள்ளது. இதன் படி, கீழ்க்காணும் அட்டவணை ஒன்று மற்றும் இரண்டில் காணப்படும் ஒவ்வொரு நாட்டின் நாணயத்திற்கும் ஏற்ற இந்திய நாணயத்தின் பரிவர்த்தனை விகிதம் மாற்றப்பட்டுள்ளது.
சுங்கச் சட்டத்தின், 1962  14வது பிரிவின் கீழ் அளிக்கப்பட்ட அதிகாரத்தின்படி மத்திய ஆயத் தீர்வை மற்றும் சுங்கவரித் துறை வாரியத்தின் 2018 ஏப்ரல் 19 ஆம் தேதியிட்ட , 2018) அறிவிக்கையில் இவ்வாறு அறிவிக்கப்பட்டுள்ளது.
இதன்படி வெளிநாட்டு நாணயங்களை இந்திய நாணயமாக மாற்றும்போதும், இந்திய நாணயங்களை வெளிநாட்டு நாணயங்களாக மாற்றும்போதும் எவ்வளவு மதிப்பு என்பது குறித்தும், இந்த மதிப்பு மாற்றப்படாத வரையில் நீடிக்கும் என்றும் அறிவிக்கப்பட்டுள்ளது. இது 2018, மே 4 ஆம் தேதி முதல் நடைமுறைக்குவருகிறது.
அட்டவணை-I
|
|
வரிசை எண்
|
|
வெளிநாட்டு நாணயம்
|
|
வெளிநாட்டு நாணயத்தின் ஒரு அலகுக்குச் சமமான இந்திய ரூபாய் பரிவர்த்தனை விகிதம்
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ஆஸ்திரேலிய டாலர்
|
|
51.10
|
|
49.35
|
|
2.
|
|
பஹ்ரைன் தினார்
|
|
182.60
|
|
171.05
|
|
3.
|
|
கனடா டாலர்
|
|
52.70
|
|
51.10
|
|
4.
|
|
சீன யுவான்
|
|
10.65
|
|
10. 30
|
|
5.
|
|
டென்மார்க் குரோனர்
|
|
10.95
|
|
10.50
|
|
6.
|
|
யூரோ
|
|
81.15
|
|
78.45
|
|
7.
|
|
ஹாங்காங் டாலர்
|
|
8.60
|
|
8.35
|
|
8.
|
|
குவைத் தினார்
|
|
228.70
|
|
213.85
|
|
9.
|
|
நியூசிலாந்து டாலர்
|
|
47.55
|
|
45.90
|
|
10.
|
|
நார்வே குரோனர்
|
|
8.35
|
|
8.05
|
|
11.
|
|
பவுண்ட் ஸ்டெர்லிங்
|
|
92.10
|
|
89.15
|
|
12.
|
|
கத்தார் ரியால்
|
|
18.85
|
|
17.85
|
|
13.
|
|
சவூதி அரேபிய ரியால்
|
|
18.35
|
|
17.20
|
|
14.
|
|
சிங்கப்பூர் டாலர்
|
|
50.75
|
|
49.20
|
|
15.
|
|
தென் ஆப்பிரிக்கா ரேண்ட்
|
|
5.45
|
|
5.10
|
|
16.
|
|
சுவீடன் குரோனர்
|
|
7.60
|
|
7.35
|
|
17.
|
|
சுவிட்சர்லாந்து பிராங்க்
|
|
68.00
|
|
65.65
|
|
18.
|
|
யு.ஏ.இ. திர்ஹாம்
|
|
18.75
|
|
17.55
|
|
19.
|
|
அமெரிக்க டாலர்
|
|
67.50
|
|
65.80
அட்டவணை-II
|
|
வரிசை எண்
|
|
வெளிநாட்டு நாணயம்
|
|
வெளிநாட்டு நாணயத்தின் 100 அலகுக்குச் சமமான இந்திய ரூபாய் பரிவர்த்தனை விகிதம்
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ஜப்பான் யென்
|
|
61.80
|
|
59.75
|
|
2.
|
|
கென்யா ஷில்லிங்
|
|
64. 90
|
|
60.65
சுகாதாரம் மற்றும் குடும்ப நலத்துறை அமைச்சகம்
100 கோடி தடுப்பூசி செலுத்தி இந்தியா மாபெரும் சாதனை
நாட்டு மக்களுக்கு பிரதமர் திரு நரேந்திர மோடி வாழ்த்து
வரலாற்றுச் சிறப்புமிக்கச் சாதனையாக, நாட்டில் செலுத்தப்பட்ட கொவிட்-19 தடுப்பூசி டோஸ்களின் மொத்த எண்ணிக்கை 100 கோடி இலக்கைக் கடந்து விட்டது. இது குறித்து சுட்டுரையில், நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார் மற்றும் இந்த பிரம்மாண்டச் சாதனையை அடைந்ததற்குப் பணியாற்றிய நாட்டின் விஞ்ஞானிகள் மற்றும் சுகாதாரப் பணியாளர்களுக்கு நன்றி தெரிவித்துள்ளார்.
இந்த இலக்கை அடைந்ததற்காக மத்திய சுகாதாரத்துறை அமைச்சர் டாக்டர் மன்சுக் மாண்டவியாவும் நாட்டு மக்களுக்கு வாழ்த்து தெரிவித்துள்ளார்.
கடந்த 24 மணி நேரத்தில் 17,561 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,34,95,808 என அதிகரித்துள்ளது.
இதைத் தொடர்ந்து, குணமடைந்தோர் விகிதம் தற்போது 98.15 சதவீதமாக உள்ளது; 2020 மார்ச் மாதத்திற்குப்பின் இதுவே அதிகமான அளவு.
மத்திய, மாநில அரசுகளின் தொடர் முயற்சிகளால், தொடர்ந்து கடந்த 116 நாட்களாக தினசரி கொவிட் பாதிப்பு 50,000க்கும் கீழ் உள்ளது.
கடந்த 24 மணி நேரத்தில் 18,454 பேருக்கு புதிதாகத் தொற்று ஏற்பட்டுள்ளது.
கொவிட் சிகிச்சைப் பெறுபவர்களின் எண்ணிக்கை தற்போது 2 லட்சத்துக்கும் கீழ் உள்ளது. தற்போது, இந்த எண்ணிக்கை 1,78,831 ஆக உள்ளது. கொவிட் சிகிச்சைப் பெறுபவர்களின் சதவீதம் தற்போது 0.52 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
நாடு முழுவதும் கொவிட் பரிசோதனை தொடர்ந்து விரிவாக்கம் செய்யபடுகிறது. கடந்த 24 மணி நேரத்தில் 12,47,506 பரிசோதனைகள் செய்யப்பட்டுள்ளன. இந்தியாவில் இதுவரை 59.57  கோடிக்கும் மேற்பட்ட பரிசோதனைகள் செய்யப்பட்டுள்ளன.
வாராந்திரப் பாதிப்பு விகிதம் 1.34 சதவீதமாக உள்ளது. இது கடந்த 118 நாட்களாக 3 சதவீதத்துக்கும் குறைவாக உள்ளது. தினசரி பாதிப்பு விகிதம் 1.48 சதவீதமாக உள்ளது. இது கடந்த 52 நாட்களில் 3 சதவீதத்துக்கும் குறைவாக உள்ளது.
பாதுகாப்பு அமைச்சகம்
சுதந்திர இந்தியாவின் வைர விழா கொண்டாட்டம்: பாய்மரப் படகுப் போட்டிகள் மற்றும் அணிவகுப்பை நடத்துகிறது இந்திய கடற்படை
சுதந்திர இந்தியாவின் வைரவிழா கொண்டாட்டத்தின் ஒரு பகுதியாக, கடற்படையின், மூன்று கட்டுப்பாட்டு மையங்களின் தலைமையிடங்களில் பாய்மரப் படகுப் போட்டிகள் மற்றும் அணிவகுப்புகளை நடத்த இந்தியக் கடற்படையின், பாய்மரப் படகுச் சங்கம் திட்டமிட்டுள்ளது. இதன் மூலம் உள்ளூர் மக்களிடையே பாய்மரப் படகு விளையாட்டுகள் பிரபலப்படுத்தப்படும். முதல் நிகழ்ச்சியை, கொச்சியில் உள்ள இந்தியக் கடற்படையின் படகு வீரர்கள் பயிற்சி மையம், எர்ணாகுளம் கால்வாயில் செப்டம்பர் 23ஆம் தேதி நடத்துகிறது. இந்தியக் கடற்படையின் 75 வீரர்கள், இதில் கலந்துகொண்டு, தங்கள் திறமையை வெளிப்படுத்துவர். கடற்படையின் தெற்குக் கட்டுப்பாட்டு மையத் தலைமை அதிகாரி, இதில் சிறப்பு விருந்தினராக கலந்து கொள்கிறார். இந்தியக் கடற்படையின் பாய்பரப் படகுகள், இந்தப் போட்டி மற்றும் அணிவகுப்பில் பங்கேற்கும்.
சுதந்திர இந்தியாவின் வைரவிழா படகுப் போட்டிகள் மும்பையிலும், விசாகப்பட்டினத்திலும் முறையே அக்டோபர் மற்றும் நவம்பர் மாதங்களில் நடைபெறவுள்ளன.
----
(Visitor Counter : 180
மத்திய அமைச்சரவை
இந்தியா போர்ட்ஸ் க்ளோபல் லிமிடெட் நிறுவனத்துக்கு டிபிஈ விதிமுறைகளில் விலக்கு அளிக்கும் முன்மொழிவுக்கு மத்திய அமைச்சரவை ஒப்புதல்
இந்தியா போர்ட்ஸ் க்ளோபல் நிறுவனத்துக்கு இடஒதுக்கீடு கண்காணிப்பு கொள்கைகள் தவிர்த்து, டிபிஈ விதிமுறைகளில் இருந்து விலக்கு அளிப்பதற்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் வழங்கப்பட்டது.
ஜவஹர்லால் நேரு துறைமுகப் பொறுப்புக்கழகம், தீன்தயாள் துறைமுகப் பொறுப்புக்கழகம்  ஆகியவை சேர்ந்து உருவாக்கிய சிறப்பு நோக்க நிறுவனமான ஐபிசிஎல், 2013 ஆம் ஆண்டின் நிறுவனங்கள் சட்டத்தின்கீழ், ஒருங்கிணைக்கப்பட்டுள்ளது. ஈரானில் உள்ள ஷாகித் பெஹஸ்தி சாபஹர் துறைமுகத்தை உருவாக்கி பராமரிப்பதற்கான நிறுவனமாகிய இது, மத்திய கப்பல் துறை அமைச்சகத்தின் நிர்வாகக் கட்டுப்பாட்டில் இயங்கும்.
சாபஹர் துறைமுகம், நாட்டின் முக்கியமான முதல் அந்நியத் துறைமுகத் திட்டம் என்பதால், அதனை நிர்வகிக்கும் நிறுவனமாக ஐபிஜிஎல்-ஐ அனுமதிப்பது அவசியத் தேவையாகும். மத்திய கப்பல் துறை அமைச்சகம், வெளியுறவு அமைச்சகம் ஆகியவற்றின் அறிவுறுத்தலின்படி இந்த நிறுவனம் இயங்கும்.
பிரதமர் அலுவலகம்
ஸ்ரீஅன்னாவின் பயன்கள் பற்றிய அருணாச்சல பிரதேசத்தின் கடைக்காரர் ஒருவரின் வீடியோவை பிரதமர் பகிர்ந்துள்ளார்
ஸ்ரீஅன்னாவின்  பயன்களை எடுத்துரைக்கும் அருணாச்சல பிரதேசத்தைச் சேர்ந்த கடைக்காரர் ஒருவரின் வீடியோவை பிரதமர் பகிர்ந்துள்ளார்.
கடைக்காரரைப் பற்றி மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி ஸ்மிருதி இரானியின் ட்வீட்டருக்கு பதிலளித்துள்ள, பிரதமர் வெளியிட்டுள்ள பதிவு வருமாறு.
"ஸ்ரீ அன்னாவின் பயன்களை அவர் சரியாகச் சுட்டிக்காட்டுகிறார்."
பிரதமர் அலுவலகம்
கம்போடிய பிரதமர் மேதகு சாம்டெக் அக்கா மோஹா சேனா படேய் டெக்னோ ஹூன் சென்னுடன் பிரதமர் திரு நரேந்திர மோடி காணொலி வாயிலாக சந்திப்பு
பிரதமர் திரு நரேந்திர மோடி கம்போடிய பிரதமர் மேதகு சாம்டெக் அக்கா மோஹா சேனா படேய் டெக்னோ ஹூன் சென்-ஐ இன்று காணொலி வாயிலாக சந்தித்துப் பேசினார்.
வர்த்தகம் மற்றும் முதலீடு, மனிதவள மேம்பாடு, ராணுவம் மற்றும் பாதுகாப்பு, மேம்பாட்டு ஒத்துழைப்பு, இணைப்பு, பெருந்தொற்றுக்குப் பிறகான பொருளாதார மீட்சி மற்றும் மக்கள் இடையேயான உறவு உள்ளிட்ட பல்வேறு துறைகளில் ஒத்துழைப்பு போன்ற இரு தரப்பு விஷயங்கள் குறித்து இரு தலைவர்களும் ஆலோசித்தனர். இரு தரப்பு செயல்பாடுகளில் இருவரும் திருப்தி தெரிவித்தனர்.
இந்தியாவுடனான உறவின் முக்கியத்துவத்தை கம்போடிய பிரதமர் திரு ஹுன் சென் வலியுறுத்தினார். பிரதமர் திரு மோடியும் பரஸ்பர உணர்வை வெளிப்படுத்தியதுடன், இந்தியாவின் கிழக்கு நோக்கிய கொள்கையில் கம்போடியாவின் மதிப்புமிக்க பங்கை வலியுறுத்தினார். மீகாங்-கங்கா ஒத்துழைப்பு கட்டமைப்பின் கீழ் திறன் மேம்பாட்டு திட்டங்கள் மற்றும் விரைவான தாக்கத்தை ஏற்படுத்தும் திட்டங்கள் உட்பட இரு நாடுகளுக்கும் இடையிலான வலுவான வளர்ச்சி கூட்டாண்மையை தலைவர்கள் ஆய்வு செய்தனர்.
இரு நாடுகளுக்கு இடையே உள்ள வரலாறு மற்றும் நாகரிக இணைப்பு எடுத்துரைத்த பிரதமர், இரு நாடுகளுக்கு இடையேயான கலாச்சாரம் மற்றும் மொழியியல் இணைப்பை எடுத்துரைக்கும் கம்போடியாவில் உள்ள அங்கோர் வாட் மற்றும் பிரியார் விகார் ஆலயங்களின் மீட்புப் பணிகளில் இந்தியாவின் பங்களிப்பிற்கு மகிழ்ச்சி தெரிவித்தார்.
குவாட் தடுப்பூசி முன்முயற்சியின் கீழ் 3.25 லட்சம் கோவிஷீல்டு தடுப்பூசிகளை வழங்கியதற்காக கம்போடிய பிரதமர் இந்தியாவிற்கு நன்றி தெரிவித்தார்.
இந்தியாவுக்கும் கம்போடியாவுக்கும் இடையே தூதரக உறவுகள் தொடங்கப்பட்டதன் 70-வது ஆண்டு விழா இந்த வருடம் கொண்டாடப்படுவதையொட்டி இரு தலைவர்களும் பரஸ்பரம் பாராட்டு தெரிவித்தனர்.
ஜல்சக்தி அமைச்சகம்
பழமையான குடிநீர் ஆதாரங்களை சீரமைத்தல்
பழமையான குடிநீர் ஆதாரங்களுக்கு புத்துயிரூட்ட மாநில அரசுகளுக்கு தொழில்நுட்பம் மற்றும் நிதியுதவி வழங்கி வருவதாக மத்திய ஜல்சக்தித்துறை இணை அமைச்சர் பிரகாலாத் சிங் படேல் தெரிவித்துள்ளார். மக்களவையில் எழுத்து மூலம் அளித்த பதிலில் மத்திய அரசு 2019 ஆகஸ்ட் மாதம் முதல் மாநில அரசுகளுடன் இணைந்து ஜல்ஜீவன் இயக்கத்தை செயல்படுத்தி வருவதாகத் தெரிவித்தார்.
ஊரகப் பகுதியிலுள்ள ஒவ்வொரு வீட்டிற்கும், குழாய் மூலம் குடிநீர் இணைப்பு வழங்குவதே இத்திட்டத்தின் நோக்கமாகும். குடிநீர் பாதுகாப்பை உறுதி செய்ய ஒவ்வொரு கிராமமும் 5 ஆண்டு செயல்திட்டத்தை ஜல்ஜீவன் இயக்கத்தின் கீழ் தயாரிக்க வேண்டும் என்று மத்திய அரசு கூறியுள்ளது.
நீராதாரங்களைப் பாதுகாப்பது, நிலத்தடி நீர் மேலாண்மை, மழை நீர் சேகரிப்பு போன்ற பல்வேறு முயற்சிகளை மத்திய அரசு மேற்கொண்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1779723
----
(Visitor Counter : 69
வணிகம் மற்றும் தொழில்துறை அமைச்சகம்
இந்தியா – பங்களாதேஷ் வர்த்தக அமைப்புக் கூட்டம் புதுதில்லியில் நடைபெற்றது
இந்தியாவும் பங்களாதேஷும் போட்டியாளர்கள் அல்ல, இருநாடுகளையும் வளமுள்ளதாக செய்து இருநாட்டு மக்களின் சிறந்த எதிர்காலத்தை உறுதி செய்வதில் இந்த இரு நாடுகளும் ஒத்துழைக்கும் என்று மத்திய வர்த்தக, தொழில்துறை மற்றும் ரயில்வே அமைச்சர் திரு பியூஷ் கோயல் கூறியிருக்கிறார். புதுதில்லியில் இன்று  நடைபெற்ற இந்தியா – பங்களாதேஷ் வர்த்தக அமைப்புக் கூட்டத்தில் அவர் பேசினார். இக்கூட்டத்தில் பங்களாதேஷ் பிரதமர் திருமதி ஷேக் ஹசீனா பங்கேற்றார்.
பங்களாதேஷின் அடிப்படை வசதி, தொழில்நுட்பம், எரிசக்தி, வளர்ச்சியில் இந்தியத் தொழில்துறையினர் கூடுதல் மூலதனத்துடன் பங்கேற்க வேண்டும் என்று கேட்டுக் கொண்ட, திரு பியூஷ் கோயல் அந்நாட்டில் பெரிய வாய்ப்புகள் காத்திருப்பதாகக் கூறினார். இதனையடுத்து இருநாடுகளுக்கும் இடையே சமச்சீரான வர்த்தகம் நிலவும் என்று அமைச்சர் கூறினார்.
நிகழ்ச்சியில் பேசிய பங்களாதேஷ் பிரதமர், தமது அரசு மற்றும் தொழில்துறையினர் இந்திய வர்த்தகத் தலைவர்களை சந்தித்துப் பேச வாய்ப்பளித்த இந்திய அரசு மற்றும் இந்தியாவின் 3 தொழில்வர்த்தகச் சபைகள் ஆகியவற்றுக்கு நன்றி தெரிவித்தார். பங்களாதேஷில் இந்திய முதலீட்டாளர்களுக்கென 3 சிறப்புப் பொருளாதார மண்டலங்கள் உருவாக்கப்பட்டிருப்பதாகக் குறிப்பிட்ட அவர், இதனால் பங்களாதேஷின் ஏற்றுமதித் தளம் விரிவடையும் என்றார்.
இந்தக் கூட்டத்தின்போது அரசிடமிருந்து வர்த்தகத்துறைக்கான இரண்டு புரிந்துணர்வு ஒப்பந்தங்கள் கையெழுத்திடப்பட்டன. பங்களாதேஷ் தொடக்க நிறுவனம் மற்றும் டெக் மஹிந்திரா இடையே ஒன்றும், பங்களாதேஷ் பொருளாதார மண்டல ஆணையம் மற்றும் அதானி துறைமுக நிறுவனத்துக்கும் இடையே ஒன்றுமாக இரண்டு ஒப்பந்தங்கள் கையெழுத்தாகின.
தெற்காசியாவில் பங்களாதேஷ்தான் இந்தியாவின் மிகப் பெரிய வர்த்தகக் கூட்டாளி. கடந்த பத்தாண்டுகளில் இந்தியா – பங்களாதேஷ் இடையே இருதரப்பு வர்த்தகம் சீராக பெருகிவருகிறது.
----
(Visitor Counter : 186
எஃகுத்துறை அமைச்சகம்
40 மில்லியன் டன்கள் இரும்புத்தாது உற்பத்தி செய்து வரலாறு படைத்தது தேசிய கனிம வளர்ச்சிக் கழகம் 
மத்திய எஃகுத்துறை அமைச்சகத்தின் கீழ் செயல்படும் பொதுத்துறை நிறுவனமான தேசிய கனிம வளர்ச்சிக் கழகம்  ஒராண்டில் 40 மில்லியன் டன்களுக்கு மேல் இரும்புத் தாதை உற்பத்தி செய்த நாட்டின் முதல் நிறுவனமாக உருவெடுத்துள்ளது. கடந்த 1960ம் ஆண்டுகளில் ஆண்டுக்கு 4 மில்லியன் டன் என்ற அளவிலிருந்து, தற்போது 40 மில்லியன் டன் என்ற வளர்ச்சியை எட்டியுள்ளது.
உள்நாட்டில் இரும்புத் தாதுவின் தேவை தொடர்ந்து அதிகரிப்பதால், என்எம்டிசி நிறுவனமும், தனது லட்சியத் திட்டங்களை விரிவுபடுத்தி உற்பத்தியை அதிகரித்து வருகிறது.
சமீபகாலமாக என்எம்டிசி நிறுவனம், நவீனத் தொழில்நுட்பத்தைப் பின்பற்றி, டிஜிட்டல் கட்டமைப்பை உருவாக்கி வருகிறது.
ஆண்டுக்கு 40 மில்லியன் டன் இரும்புத்தாது உற்பத்தி என்ற வரலாற்றுச் சாதனை படைத்ததற்காக என்எம்டிசி குழுவினரை, அதன் தலைவர் திரு சுமித் தேவ் பாராட்டினார். இந்த சாதனையுடன், 2030ம் ஆண்டுக்குள், 100 மில்லியன் டன் உற்பத்தி என்பதை நோக்கி நாம் சென்று கொண்டிருக்கிறோம் எனவும் திரு சுமித் தேவ் கூறினார்.
நிலக்கரி, வைரம், தங்கம் மற்றும் இதர முக்கியக் கனிமங்களின் உற்பத்தியிலும் ஈடுபடுவதற்கு, தங்களது நிபுணத்துவத்தை அதிகரிக்கவும், என்எம்டிசி திட்டமிட்டு வருகிறது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleseDetail.aspx?PRID=1807309
அறிவியல் மற்றும் தொழில்நுட்பத்துறை
இந்திய சர்வதேச அறிவியல் திருவிழா 2020-ஐ டாக்டர் ஹர்ஷ் வர்தன் முன்னிலையில் பிரதமர் துவக்கி வைத்தார்
இந்திய சர்வதேச அறிவியல் திருவிழா 2020-ஐ, மத்திய அறிவியல் மற்றும் தொழில்நுட்பம், சுகாதாரம் மற்றும் குடும்ப நலம் மற்றும் புவி அறிவியல் அமைச்சர் டாக்டர் ஹர்ஷ வர்தன் முன்னிலையில் பிரதமர் திரு நரேந்திர மோடி துவக்கி வைத்தார்.
காணொலி மூலம் இந்த வருடம் நடைபெறும் இந்திய சர்வதேச அறிவியல் திருவிழா 2020, டிசம்பர் 22 முதல் 25 வரை நடத்தப்படுகிறது.
இந்நிகழ்ச்சியில் பேசிய பிரதமர், அறிவியல், தொழில்நுட்பம், மற்றும் புதுமையில் இந்தியா வளமான பாரம்பரியத்தை கொண்டுள்ளது என கூறினார். நமது விஞ்ஞானிகள், சாதனை ஆராய்ச்சிகளை மேற்கொண்டுள்ளனர். உலகளாவிய பிரச்னைகளை தீர்ப்பதில், நமது தொழில்நுட்ப துறை முன்னணியில் உள்ளது. ஆனால், இந்தியா இன்னும் அதிகம் பங்காற்ற விரும்புகிறது. நாம் கடந்த காலத்தை பெருமையுடன் பார்க்கும் அதே சமயத்தில், ஆனால் எதிர்கலாம் இன்னும் சிறந்ததாக இருக்க வேண்டும் என விரும்புகிறோம் என திரு நரேந்திர மோடி கூறினார்.
அறிவியல்பூர்வமான கற்றலுக்கு மிகவும் நம்பிக்கைக்குரிய மையமாக இந்தியாவை மாற்றுவதாகவே நமது அனைத்து முயற்சிகளும் உள்ளன என பிரதமர் கூறினார். அதேநேரத்தில், நமது விஞ்ஞானிகள், தங்கள் அனுபவங்களை உலகின் மிகச் சிறந்த திறமையானவர்களுடன் பகிர்ந்து கொண்டு வளர வேண்டும். இதை அடைய நாம் மேற்கொண்ட முயற்சிகளில் ஒன்று, இந்திய விஞ்ஞானிகளுக்கு வாய்ப்பளிக்கும் ஹேக்கத்தான் போட்டி.
ஆரம்ப நிலையிலேயே அறிவியல் மனநிலையை வளர்க்க புதிய தேசிய கல்வி கொள்கை உதவும் என பிரதமர் உறுதிப்பட கூறினார். இப்போது கவனம் பாடப்புத்தகத்திலிருந்து ஆராய்ச்சி மற்றும் பயன்பாட்டுக்கு மாறியுள்ளது. இந்த புதிய கல்வி கொள்கை, உயர்தர ஆசிரியர்கள் உருவாவதை ஊக்குவிக்கும். இந்த அணுகுமுறை, இளம் விஞ்ஞானிகளுக்கு உதவும். இதற்கு அடல் புதுமை திட்டம் மற்றும் அடல் டிங்கரிங் பரிசோதனை கூடங்கள் துணை புரிகின்றன என பிரதமர் திரு நரேந்திர மோடி கூறினார்.
தரமான ஆராய்ச்சியை, திறமையானவர்கள் மேற்கொள்வதை ஊக்குவிக்க பிரதமரின் ஆராய்ச்சி உதவித் தொகை திட்டத்தை அரசு செயல்படுத்துகிறது. உயர் கல்வி நிறுவனங்களில் விஞ்ஞானிகளுக்கு இந்த திட்டம் உதவுகிறது என பிரதமர் கூறினார்.
தண்ணீர் பற்றாக்குறை, மாசு, மண் தரம், உணவு பாதுகாப்பு போன்ற பல சவால்கள் நமது நாட்டில் உள்ளன. இதற்கு நவீன அறிவியலில் தீர்வு உள்ளது என பிரதமர் கூறினார். நமது கடலில் நீர், எரிசக்தி, மற்றும் உணவு வளங்களை விரைவாக ஆய்வு செய்வதில் அறிவியலுக்கு மிகப் பெரிய பங்கு உள்ளது. இதற்காக இந்தியா ஆழ்கடல் திட்டத்தை செயல்படுத்தி வருகிறது மற்றும் இதில் வெற்றியடைந்துள்ளது என அவர் கூறினார். அறிவியலில் புதிய கண்டுபிடிப்புகளின் நன்மை, வர்த்தகம் மற்றும் வணிகத்திலும் ஒரு வழியைக் காட்டுகிறது என அவர் கூறினார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1682740
-----
(Visitor Counter : 160